AMC เข้าสู่ยุคทอง
ก่อนอื่นอยากให้นักลงทุนเข้าใจด้วยตนเองก่อนว่า การลงทุนในหุ้นกลุ่มสินโภคภัณฑ์อย่าง น้ำตาล ยาง น้ำมันปาลม์ หรือแม้กระทั่งเหล็ก ต้องรู้จักวงรอบของธุรกิจเป็นอันดับแรก ต่อจากนั้นค่อยมาดูความสามารถในการทำกำไรเป็นรายตัว เพื่อคัดกรองหุ้นกลุ่มเป้าหมายสำหรับการลงทุนระยะสั้น ระยะกลาง และระยะยาว
3 ม.ค. 2560

สภาแมงเม่า : ดร.สมชาย 
 
คุณประกิต จากพระราม 2 กรุงเทพฯ พูดถึงสถานการณ์ของหุ้น AMC หรือ บริษัท เอเซีย เมทัล จำกัด (มหาชน) เป็นหุ้นเหล็กอีกหนึ่งตัวที่มาพร้อมกับผลงานอันโดดเด่น ทำให้นักลงทุนเข้ามาไล่ซื้อหุ้นกันอย่างคึกคัก ส่งผลให้ราคาหุ้นปรับตัวขึ้นอย่างต่อเนื่อง จนหลายคนเริ่มขยับราคาเป้าหมายใหม่ขึ้นไปเรื่อยๆ จึงอยากให้อาจารย์ช่วยประเมินสถานการณ์ของหุ้นตัวนี้อีกที เพื่อไว้ใช้เป็นข้อมูลประกอบการลงทุนอีกด้าน สุดท้ายนี้ขอให้คอลัมล์ “สภาแมงเม่า” อยู่คู่กับนักลงทุนรายย่อยไปนานๆ ด้วยครับ
 
ก่อนอื่นอยากให้นักลงทุนเข้าใจด้วยตนเองก่อนว่า การลงทุนในหุ้นกลุ่มสินโภคภัณฑ์อย่าง น้ำตาล ยาง น้ำมันปาลม์ หรือแม้กระทั่งเหล็ก ต้องรู้จักวงรอบของธุรกิจเป็นอันดับแรก ต่อจากนั้นค่อยมาดูความสามารถในการทำกำไรเป็นรายตัว เพื่อคัดกรองหุ้นกลุ่มเป้าหมายสำหรับการลงทุนระยะสั้น ระยะกลาง และระยะยาว
เมื่อได้ข้อมูลพื้นฐานเป็นที่ตั้งต้น ลำดับถัดไปก็เป็นการเลือกหุ้นที่จะลงทุน ซึ่งในที่นี้มองไปยังหุ้น AMC หรือ บริษัท เอเซีย เมทัล จำกัด (มหาชน) เพราะเชื่อว่า มีผลประกอบการเป็นตัวหนุนหลัง หุ้นน่าจะไปได้ไกลกว่าที่เป็นอยู่ค่อนข้างเยอะนั่นเอง
โดยสมมุติฐานที่ทำให้เชื่อเช่นนั้นมาจากตัวเลขกำไรต่อหุ้นงวด 9 เดือนของปี 59 ทำได้สูงถึง 0.63 บาท เมื่อนำมาคิดบนค่า P/E 10 เท่า ได้ราคาเป้าหมายสูงถึง 6.30 บาท หรือถ้าปรับเพิ่มค่า P/E มาอยู่ที่ระดับ 15 เท่า ก็จะได้ราคาเป้าหมายขยับขึ้นไปที่ 9.45 บาท
 
(หน่วย : ล้านบาท)
 
ที่สำคัญคือ ตรรกดังกล่าวเป็นการคิดบนพื้นบานธรรมดา ไม่ได้ใส่แนวโน้มที่สดใสในปี 60 ซึ่งคาดกันว่า ธุรกิจเหล็กจะเฟื่องฟูสุดๆ อย่างที่ไม่เคยเห็นมาก่อน และจะเป็นแรงผลักดันให้ราคาหุ้นทะยานขึ้นไปทำ new high ในรอบหลายปีเลยทีเดียว
วันนี้สิ่งที่นักลงทุนต้องรู้ก็คือ ในเมื่อกระแสความเชื่อมาพร้อมกับตัวเลขที่ออกมาเป็นรูปธรรม ก็ไม่มีความจำเป็นต้องรีรออะไรอีกต่อไป เพราะหน้าที่ของนักลงทุนคือ หาช่องทางในการทำกำไรให้ได้ทุกวิธีทางนะครับ
อาจารย์ถึงไม่ขัดข้องหากนักลงทุนจะกระโจนใส่หุ้น AMC แบบสุดตัว เพราะกระแสช่วงนี้เขามาแรงจริงๆ ก็ต้องไหลตามน้ำกันบ้าง!
…
 

กราฟประกอบคอลัมน์ : Aspen, ราคาปิด ณ วันที่ 30 ธ.ค.59